24.   ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. 72397 της 29 Ιουλ./12 Αυγ. 1961 (ΦΕΚ Β΄ 272) Περί τροποποιήσεως και συμπληρώσεως των υπ’ αριθ. 48171/21.9.1957 και 84575/8.9.1959 κοινών αποφάσεων αρμοδιότητος Υπουργείου Εσωτερικών. Έχοντες υπ’ όψιν: 1)το άρθρ.3 του από 8/13 Μαϊου 1957 Β.Δ/τος περί διαρθρώσεως των θέσεων του προσωπικού των κατά το Ν.Δ. 3620/1956 συσταθέντων Νομαρχιακών Ταμείων, ως ετροποποιήθη δια του υπ’αριθ. 495/25.6.1960Β.Δ/τος, 2)την υπ’αριθ. 1178 από 20.6.1957 πράξιν του Υπουργικού Συμβουλίου, δι’ ης παρεσχέθη η έγκρισις προσλήψεως παρ’εκάστω Νομαρχιακώ Ταμείω, του εν άρθρ.3 του προμνησθέντος Β/Δτος οριζομένου προσωπικού, επί συμβάσει εργασίας ιδιωτικού δικαίου, 3)την υπ’αριθ. 84575/8.9.1959 κοινήν απόφασιν ημών, δι’ ης προς συμπλήρωσιν της ανωτέρω υπ’ αριθ. 48171/21.9. 1959 κοινής αποφάσεως καθωρίσθη το ημερομίσθιον  Σελ.214,402(α) 182-14 των οδηγών-χειριστών συγκροτήματος ρυμουλκού αυτοκινήτου μετά ρυμουλκουμένου οχήματος, ως και η ημερησία αυτών αποζημίωσις δια τας περιπτώσεις καθ’ ας εξέρχονται της έδρας του διορίσαντος αυτούς Νομαρχιακού Ταμείου προς εκτέλεσιν υπηρεσίας, 4) το γεγονός ότι εις πλείστας περιπτώσεις οι ως άνω οδηγοί, πλην της μεταφοράς μηχανημάτων εις τους γειτονικούς νομούς, ους έχει ορισθή όπως έκαστον ρυμουλκόν μετά ρυμουλκουμένου εξυπηρετή υποχρεούνται να μεταφέρουν τοιαύτα και εις Αθήνας προς επισκευήν ή εις ετέρους πολύ απέχοντας της έδρας των, εκτός δε της περιφερείας του ρυμουλκού, νομούς, υποβαλλόμενοι εις έξοδα πολλαπλάσια της ορισθείσης εκ δραχ. 30 αποζημιώσεως δι’ εκάστην εκτός της περιφερείας του ρυμουλκού ημέραν εργασίας μετά διανυκτερεύσεως, αποφασίζομεν: Συμπληρούντες την υπ’ αριθ. 84575/8.9.1959 απόφασιν ημών, ορίζομεν την εις τους οδηγούς-χειριστάς συγκροτημάτων ρυμουλκών αυτοκινήτων μετά ρυμουλκουμένων οχημάτων των Νομαρχιακών Ταμείων καταβλητέαν αποζημίωσιν, δια τας περιπτώσεις μετακινήσεως τούτων εκτός της περιφερείας της ην εξυπηρετούν ταύτα ομάδος νομών και δι’ εκάστην ημέραν εργασίας μετά διανυκτερεύσεως εις δραχ. 100. Ούτοι δεν δικαιούνται ετέρας αποζημιώσεως εξ οιασδήποτε αιτίας. Η παρούσα ισχύει από της δημοσιεύσεώς της δια της Εφημερίδος της Κυβερνήσεως. 2.Γ.ε.24 Νομαρχιακά Ταμεία 